MK sēdes protokollēmuma projekts 23-TA-2613
Izdrukāts 29.07.2026. 22.06 - 1.0 Redakcija
Ministru kabineta sēdes protokollēmums

Likumprojekts "Grozījumi Civilprocesa likumā"

· 1. Atbalstīt iesniegto likumprojektu;
· 2. Valsts kancelejai sagatavot likumprojektu iesniegšanai Saeimā;
· 3. Noteikt, ka atbildīgā par likumprojekta turpmāko virzību Saeimā ir tieslietu ministre;
· 4. Likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas procesā:
· 1) Tieslietu ministrijai iesniegt priekšlikumu Finanšu ministrijai palielināt pamatbudžetā iemaksājamās valsts nodevas prognozi 2025.gadam un turpmākajiem gadiem par 344 920  euro, tai skaitā palielinot nodevu par darbību veikšanu tiesu iestādēs par 284 920 euro un palielinot nodevu par izpildu dokumentu iesniegšanu par 60 000 euro.
· 2) Finanšu ministrijai palielināt dotāciju no vispārējiem ieņēmumiem Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas" un preču un pakalpojumu izdevumus 2025. gadam un turpmākajiem gadiem par 344 920 euro, vienlaicīgi par šo summu samazinot ieņēmumus no maksas pakalpojumiem un citiem pašu ieņēmumiem un preču un pakalpojumu izdevumus.
· 3) Tieslietu ministrijai iesniegt priekšlikumu Finanšu ministrijai samazināt ieņēmumus no maksas pakalpojumiem un citiem pašu ieņēmumiem un preču un pakalpojumu izdevumus 2025.gadā un turpmākajiem gadiem par 236 140 euro Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas".

